cyanic-selkie/wikianc huggingface dataset:
২০১৭ ফিফা ক্লাব বিশ্বকাপ ফাইনাল
ক্রিস্টিয়ানো রোনালদোর একমাত্র গোলে রিয়াল মাদ্রিদ ১-০ ব্যবধানে জিতে তাদের তৃতীয় ফিফা ক্লাব বিশ্বকাপ শিরোপা জিতে নেয়। এই প্রথম কোনও দল ফিফা ক্লাব বিশ্বকাপের শিরোপা সফলভাবে ধরে রাখতে সক্ষম হলো অর্থাৎ পর পর দুবার চ্যাম্পিয়ন হলো, রিয়াল আগের বছরও শিরোপা জয় করেছিল।
বিকৃত কমিক
একটি ক্রোধ বা রেজ কমিক হল একটি ছোট কার্টুন স্ট্রিপ যা পূর্বে তৈরি কার্টুন মুখ বা রাগের মুখের একটি ক্রমবর্ধমান সেট ব্যবহার করে, যা সাধারণত রাগ বা অন্য সাধারণ আবেগ বা কার্যকলাপ প্রকাশ করে। এগুলি সাধারণত মাইক্রোসফট পেইন্ট বা অন্যান্য সাধারণ অঙ্কন প্রোগ্রামগুলিতে অশোধিতভাবে আঁকা হয় এবং ২০১০ এর দশকের শুরুতে এগুলি সর্বাধিক জনপ্রিয় ছিল। এই ওয়েবকমিকগুলি ইন্টারনেট মিমগুলির মতোই অনেক বেশি ছড়িয়ে পড়েছে এবং এই মাধ্যমের মধ্যে বেশ কয়েকটি মিমের উদ্ভব হয়েছে৷ তাদেরকে আরস টেকনিকা দ্বারা "অনলাইন যোগাযোগের একটি স্বীকৃত এবং প্রমিত রূপ" হিসাবে চিহ্নিত করা হয়েছে৷ শেয়ার করা অভিজ্ঞতাকে হাস্যকর করার বাহন হিসেবে রেজ কমিক্সের জনপ্রিয়তা বৃদ্ধি পেয়েছে। অভিব্যক্তির পরিসর এবং প্রমিত, সহজে শনাক্তযোগ্য মুখগুলি টিচিং ইংলিশ এজ এ ফরেইন ল্যাংগুয়েজ  এ ব্যবহারের সুযোগ দিয়েছে।
ইতিহাস
যদিও রেডিট, চিসবারগার, ইএসএস এর মতো অসংখ্য ওয়েবসাইটে এটি ব্যবহার করা হয়, ২০০৮-এর মাঝামাঝি সময়ে রাগ কমিকের উৎস হিসেবে মূলত ফোরচ্যান- কে দায়ী করা হয়েছে। ২০০৮ সালে 4chan /b/ "Random" বোর্ডে প্রথম রাগ কমিক পোস্ট করা হয়েছিল। এটি একটি সাধারণ ৪-প্যানেল স্ট্রিপ যা টয়লেটে থাকাকালীন "স্প্ল্যাশব্যাক" পাওয়ার বিষয়ে লেখকের ক্ষোভ প্রদর্শন করে, চূড়ান্ত প্যানেলে একটি জুম-ইন মুখ, যা রেজ গাই নামে পরিচিত, "FFFFFFFFFUUUUUUUUUUU-" বলতে থাকে। অন্যান্য ব্যবহারকারীরা নতুন পরিস্থিতি এবং অক্ষর তৈরি করে এটি দ্রুত পুনঃপোস্ট এবং সংশোধন করেছিল।
গুগল ট্রেনডস ডেটা দেখায় যে "রেজ গাই" শব্দটি এপ্রিল ২০০৯-এ শীর্ষে উঠেছিল যখন "বিকৃত কমিক্স" এবং "দানব মুখ" শব্দ দুটিই মার্চ ২০০৯-এ শীর্ষে উঠেছিল।
ট্রল ফেস
২০০৮ সালে ওকল্যান্ডের শিল্পী কার্লোস রামিরেজের আঁকা ট্রলফেসটি সবচেয়ে বেশি ব্যবহৃত রাগ কমিক ফেসগুলির মধ্যে একটি। মূলত ফোরচ্যান-এ ইন্টারনেট ট্রোলিং সম্পর্কে তার DeviantArt অ্যাকাউন্ট Whynne-এ একটি কমিক পোস্ট করা হয়েছিল। ট্রলফেস হল ইন্টারনেট মিমস এবং সংস্কৃতির একটি স্বীকৃত ছবি। লাইসেন্সিং ফি, সেটেলমেন্ট এবং অন্যান্য পেআউটে $১০০,০০০ এর বেশি লাভের জন্য রামিরেজ তার সৃষ্টি, ২০০৯ সালে মার্কিন যুক্তরাষ্ট্রের কপিরাইট অফিসে নিবন্ধিত ব্যবহার করেছেন। ভিডিও গেম মিম রান নিন্তেনডও এবং Wii U কনসোল এর প্রধান চরিত্র হিসাবে ট্রলফেস থাকার কারণে গেমটি বন্ধ করা হয়েছিল।
সত্যসাধন চক্রবর্তী
প্রারম্ভিক জীবন ও শিক্ষা
সত্যসাধন চক্রবর্তী ১৯৩৩ সালে কুমিল্লার হরিণাতে জন্মগ্রহণ করেন। তিনি বঙ্গবাসী কলেজ থেকে স্নাতক সম্পন্ন করেন। পরবর্তীতে, তিনি কলকাতা বিশ্ববিদ্যালয় থেকে রাষ্ট্রবিজ্ঞানে স্নাতকোত্তর শিক্ষা সম্পন্ন করেন।
কর্মজীবন
সত্যসাধন চক্রবর্তী ১৯৮০ সালে কলকাতা দক্ষিণ থেকে লোকসভার সদস্য হিসেবে নির্বাচিত হন। পরবর্তীতে, তিনি ১৯৯১, ১৯৯৬ ও ২০০১ সালে চাকদহ থেকে পশ্চিমবঙ্গ বিধানসভার সদস্য হিসেবে নির্বাচিত হন।  তিনি ১৯৯১ সাল থেকে ২০০৬ সাল পর্যন্ত পশ্চিমবঙ্গের উচ্চশিক্ষা মন্ত্রী হিসেবেও দায়িত্ব পালন করেছেন।
ব্যক্তিগত জীবন
সত্যসাধন চক্রবর্তী ১৯৬১ সালে শুক্লা চক্রবর্তীর সাথে বিবাহবন্ধনে আবদ্ধ হন। তাদের একটি কন্যা ছিল।
হিন্দুস্তানী শাস্ত্রীয় সঙ্গীতে রাগসমূহের তালিকা
হিন্দুস্তানী শাস্ত্রীয় সঙ্গীতে ব্যবহৃত রাগগুলির তালিকা নিম্নে প্রদত্ত হল-
শামসুল ইসলাম
'''আ. ন. ম. শামসুল ইসলাম''' (জন্ম: ১ মার্চ ১৯৫৭) একজন বাংলাদেশী রাজনীতিবীদ ও সাবেক সংসদ সদস্য। তিনি বর্তমানে বাংলাদেশ শ্রমিক কল্যাণ ফেডারেশনের সভাপতির দায়িত্ব পালন করছেন। এছাড়াও তিনি বাংলাদেশ জামায়াতে ইসলামীর কেন্দ্রীয় নায়েবে আমীর হিসেবে দায়িত্ব পালন করেছেন। তিনি চট্টগ্রাম-১৪ (লোহাগাড়া-সাতকানিয়া) আসন থেকে ২০০৮ সালের নবম জাতীয় নির্বাচনে সংসদ সদস্য নির্বাচিত হয়েছিলেন।
প্রারম্ভিক জীবন
শামসুল ইসলাম ১৯৫৭ সালের পহেলা মার্চ চট্টগ্রাম জেলার সাতকানিয়া উপজেলার বারদোনা গ্রামে জন্মগ্রহণ করেন। তার পিতার নাম মোহাম্মদ আলী মিঞা এবং মাতার নাম হাফেজা আমেনা খাতুন। মোহাম্মদ আলী মিঞা পেশায় একজন সরকারী কর্মকর্তা ছিলেন। তার মাতা আমেনা খাতুন ছিলেন ইসলামী গ্রন্থ আল-কুরআনের একজন হাফেজা।
রাজনৈতিক জীবন
শামসুল ইসলাম ১৯৮৯ সালে জামায়াতে ইসলামীর সাথে সক্রিয়ভাবে সম্পৃক্ত হন। ১৯৯০ সালের এপ্রিল থেকে চট্টগ্রাম মহানগরী জামায়াতের সাংগঠনিক সম্পাদকের দায়িত্ব পালন করেন। ১৯৯৩ সালে তিনি চট্টগ্রাম মহানগরী জামায়াতের সেক্রেটারী মনোনীত হন। ১৯৯৯ সালে তিনি গ্রেপ্তার হন এবং দীর্ঘদিন কারাবরণ করেন। ২০০০ সালে চট্টগ্রাম মহানগরী জামায়াতের আমীর নির্বাচিত হন। তিনি একই বছরে চট্টগ্রাম মহানগর চার দলীয় জোটের যুগ্ম আহবায়ক নিযুক্ত হন। ২০০১ সালে চার দলীয় জোট আমলে চট্টগ্রাম উন্নয়ন কর্তৃপক্ষ (সি.ডি.এ.)-র সদস্য মনোনীত হন। ২০১৬ সালের ডিসেম্বর পর্যন্ত দীর্ঘ ১৬ বছর চট্টগ্রাম মহানগরী জামায়াতের আমীরের দায়িত্ব শেষ করার পর ২০১৭ সালের ০১ জানুয়ারী শামসুল ইসলাম বাংলাদেশ জামায়াতে ইসলামীর কেন্দ্রীয় নায়েবে আমীর নিযুক্ত হন।
শামসুল ইসলাম ২০০৮ সালের ২৯ ডিসেম্বর অনুষ্ঠিত নবম জাতীয় সংসদ নির্বাচনে বাংলাদেশ জামায়াতে ইসলামী মনোনীত প্রার্থী হিসেবে চট্টগ্রাম-১৪ (সাতকানিয়া-লোহাগাড়া) সংসদীয় আসনে নির্বাচন করে সংসদ সদস্য নির্বাচিত হন। তিনি পরিকল্পনা মন্ত্রণালয় সম্পর্কিত সংসদীয় স্থায়ী কমিটির সদস্য মনোনীত হন।
২০১৮ সালের ৩০ ডিসেম্বর অনুষ্ঠিতব্য জাতীয় সংসদ নির্বাচনে চট্টগ্রাম-১৫ (সাতকানিয়া-লোহাগাড়া) সংসদীয় আসনে তিনি বিএনপির প্রার্থী হিসেবে মনোনীত হন
অবদান
শামসুল ইসলাম আন্তর্জাতিক ইসলামি বিশ্ববিদ্যালয়, চট্টগ্রাম এর ট্রাস্টি বোর্ডের সাবেক সভাপতি ও বর্তমানে চট্টগ্রাম আন্তর্জাতিক মেডিকেল কলেজ ও হাসপাতালের ট্রাস্টি বোর্ডের সিনিয়র সহ-সভাপতির দায়িত্ব পালন করছেন।
কারাজীবন
তিনি পরপর তিনবার কারাবরণ করেন।
ব্যাপক প্রতিস্থাপন ষড়যন্ত্র তত্ত্ব
উৎপত্তি
ব্যাপক প্রতিস্থাপন তত্ত্বের উৎপত্তি কোথায় তা খুঁজতে গেলে জ্যঁ র‍্যাসপেইল এর লেখা ১৯৭৩ সালের উপন্যাস দ্য ক্যাম্প অফ দ্য সেইন্টস (Le Camp des Saints) থেকে। রাসপেইল সেই উপন্যাসে দেখান ইউরোপে তৃতীয় বিশ্ব থেকে আসা অভিবাসীদের জোয়ারে পাশ্চাত্য সংস্কৃতি ধ্বংস হয়ে গেছে। এই উপন্যাসটি, এবং সুইস-ইজরায়েলি লেখক বাত ইয়ে'অর এর দ্বারা ২০০৫ সালে বিকশিত তত্ত্ব ইউরাবিয়া একত্রে মিলে রেনো ক্যামু এর ২০১২ সালের গ্রন্থ দ্য গ্রেট রিপ্লেসমেন্ট এর ভিত্তি তৈরি করে।
সাউদার্ন পোভার্টি ল সেন্টার (SPLC) ক্যামুকে "ব্যাপক প্রতিস্থাপন নীতির জনক" হিসেবে আখ্যায়িত করেছে। ক্যামু বলেন, "ব্যাপক প্রতিস্থাপন এর ব্যাপারটা খুবই সরল। একটি স্থানে একরকমের লোক আছে, আর একটি প্রজন্মের পর দেখবেন সেখানে অন্য ধরনের লোক।" ক্যামু বলেন, ইউরোপে গণ অভিবাসন, বিশেষ করে মুসলিমদের গণ অভিবাসনের কারণে ইউরোপীয় সংস্কৃতি, সভ্যতা এবং পরিচয় বিপদাপন্ন, আর এভাবে প্রকৃতপক্ষেই তারা অভিবাসীদের দ্বারা প্রতিস্থাপিত হচ্ছে।
সহিংস হামলা
নিউজিল্যান্ডে ২০১৯ ক্রাইস্টচার্চ মসজিদ হামলায় অভিযুক্ত অস্ট্রেলীয় ব্রেন্টন হ্যারিসন ট্যারান্ট এই ব্যাপক প্রতিস্থাপন ষড়যন্ত্র তত্ত্ব দ্বারা প্রভাবিত হয়েছিলেন, এবং এর কথা তার ইস্তাহারে উল্লেখ করেছিলেন।
ওয়াইল্ড থিংস
কাহিনি-সংক্ষেপ
দুই ছাত্রী – ধনী ও জনপ্রিয় কেলি ভ্যান রায়ান (ডেনিস রিচার্ডস) ও গথ ট্রেইলার নিবাসী সুজি টোলার (নেভ ক্যাম্পবেল) হাইস্কুল গাইডেন্স কাউন্সিলর স্যাম লম্বার্ডোর (ম্যাট ডিলান) বিরুদ্ধে ধর্ষণের অভিযোগ আনে। স্যাম কেনেথ বওডেন (বিল মারে) নামে এক আইনজ্ঞকে নিয়োগ করে। বিচার চলাকালীন বওডেন সুজিকে একথা প্রকাশ করতে বাধ্য করে যে স্যাম তাকে ধর্ষণ করেনি। বরং কেলি এই সমস্ত ঘটনাটির গল্প ফেঁদেছিল। কারণ কেলি স্যামকে ভালবাসত; কিন্তু স্যাম কেলির মায়ের সঙ্গে যৌনসংগম করায় সে তার উপর রেগে যায়। এই বিচারের ফলে ভ্যান রায়ান ও তার পরিবারকে অসম্মানজনক অবস্থায় পড়তে হয়। মামলায় স্যাম ও বওডেন ৮.৫ মিলিয়ন ডলার ক্ষতিপূরণ পায়। এই টাকা তারা দু’জনে ভাগ করে নেয়। স্যাম তাঁর অংশ নিয়ে কাজ থেকে অবসর নেয়। বাস্তবে প্রকাশিত হয় যে, স্যাম, সুজি আর কেলি তিনজনে মিলে ৮.৫ মিলিয়ন ডলার হাতানোর জন্য এই সমস্ত ঘটনার পরিকল্পনা করেছিল।
পুলিশ সার্জেন্ট রে ডুকেটের (কেভিন বেকন) সন্দেহ হয়। সুজি তাতে অত্যন্ত ঘাবড়ে যায়। স্যামের ভয় হয় যে সে তাদের পুরো প্ল্যানটাকে দুর্বল করে দেবে। কেলি আর সুজির মধ্যে হাতাহাতি হয়। প্রথমে কেলি সুজিকে প্রায় ডুবিয়ে দেয়। পরে পুলের ধারে তাদের ঘনিষ্ঠ অবস্থায় দেখা যায়। স্যাম আর কেলি সুজিকে সমুদ্রের ধারে নিয়ে যায়। সেখানে স্যাম ভাঙা মদের বোতল দিয়ে সুজিকে হত্যা করে। পুলিশ নিখোঁজ সুজির সন্ধানে তদন্তে নেমে সমুদ্রের ধারে তার রক্ত আর দাঁত দেখতে পায়। রে আবিষ্কার করে যে স্যামই হল সুজির হত্যাকারী। সে কেলিকে স্যামের হাত থেকে বাঁচানোর জন্য কেলির বাড়িতে যায়। যদিও কেলি রে’র ব্যাপারে সন্দিগ্ধই রয়ে যায়। কেলি ও রে’র মধ্যে ঝগড়া হলে একে অপরকে গুলি করে বসে। কেলি মারা যায়। রে কর্তৃপক্ষের কাছে রিপোর্ট করে যে কেলিই প্রথমে তাকে গুলি করেছিল, সে শুধু আত্মরক্ষার খাতিরে পাল্টা গুলি চালায়। এই ঘটনার পর রে-কে পুলিশের চাকরি থেকে বরখাস্ত করা হয়। স্যাম এই সময় একটি ট্রপিক্যাল রিসর্টে সময় কাটাচ্ছিল। সে তার কামরায় গিয়ে সেখানে স্যামকে আবিষ্কার করে – জানা যায়, দু’জনে একসঙ্গে কাজ করছিল।
পরে স্যাম ও রে বোটে চড়ে সমুদ্রে ঘুরতে বের হয়। স্যাম রে’কে জলে ফেলে দেয়। রে বোটে উঠে দেখে সুজিকে। সে বেঁচে ছিল; শুধু তখন তার সোনালি চুল আর হাতে স্পেয়ারগান। রে স্যামের থেকে সাহায্য প্রার্থনা করে। কিন্তু স্যাম জবাব দেয়, “কেলিকে খুন করে তুমি ঠিক করোনি।” সুজি গুলি চালিয়ে তাকে হত্যা করে। রে জলে পড়ে যায়। স্যাম এবার বিশ্রাম নেয়। সুজি তাকে বিষ-মেশানো পানীয় খাইয়ে অজ্ঞান করে জলে ফেলে দেয়। তারপর একাই বোট চালিয়ে তীরে ফিরে আসে।
এরপর একগুচ্ছ ফ্ল্যাশব্যাকের মাধ্যমে প্রকৃত কাহিনিটি প্রকাশিত হয়। সুজি মামলার পুরো টাকা পাওয়ার জন্য সমগ্র ঘটনাটির পরিকল্পনা করেছিল। যাতে তার ধনী সৎ বোন সান্দ্রা ভ্যান রায়ানের (কেলির মা) উপর শোধ তোলা যায়। কারণ তাদের বাবা তাকে অসম্মান করে ছেড়ে চলে গিয়েছিলেন। রে সুজির বন্ধু ডেভিকে খুন করেছিল। তাই সুজি রে’কে খুন করে শোধ তোলে। সে পুরো প্ল্যানটাকে নিয়ন্ত্রণ করে। কিন্তু এমনভাবে করে যাতে মনে হয় স্যাম এই পরিকল্পনার পিছনে মূল মস্তিষ্ক। এমনকি সে তার নকল মৃত্যুপটটিকেও সাজিয়ে তোলে। সুজির অপরাধপ্রবণতা ও নিম্নবিত্ত পটভূমির কারণে তাকে ধর্তব্যের মধ্যে আনা হতো না। যারা তাকে চিনত তারা বলত, তার আইকিউ ২০০-এর কাছাকাছি; এবং সে কথা মনে রাখলে সে “যে কোনো কাজই করতে পারে”। কেলির মৃত্যুর সময় রে’ই তাকে আগে গুলি করে। পরে রে নিজের হাতে গুলি চালায়, যাতে প্রমাণিত হয় যে সে প্রথমে আক্রান্ত হয়েছিল।
শেষ দৃশ্যে দেখা যায় বওডেন এক ট্রপিক্যাল রিসর্টে সুজির সঙ্গে দেখা করে টাকার সিংহভাগ তার হাতে তুলে দিচ্ছে। শুধু সে তার ‘সাধারণ পারিশ্রমিক’টি তার থেকে কেটে নেয়। যাবার সময় সে সুজিকে “ভাল হতে” বলে।
চলচ্চিত্রায়ণের স্থান
প্রায় সমস্ত হাইস্কুল দৃশ্য ও অনেকগুলি পুল দৃশ্যের শ্যুটিং হয় ফ্লোরিডার কোকোনাট গ্রোভের রানসম এভারগ্লেড স্কুলে।
সম্পর্কিত চলচ্চিত্রসমূহ
২০০৪ সালে নির্মিত এই ছবির সিকোয়েল ওয়াইল্ড থিংস ২আদৌ সিনেমাহলে মুক্তি পায়নি। এটি ভিডিও আকারে প্রকাশিত হয়। ২০০৫ সালে নির্মিত এই সিকোয়েলে তৃতীয় ছবি ওয়াইল্ড থিংস: ডায়মন্ডস ইন দ্য রাফ-ও একই ভাবে কেবল ভিডিও আকারে প্রকাশিত হয়। এই দুই ছবিতে প্রথম ছবির কাহিনি, সংলাপ ও পরিচালনা নানাভাবে ঘুরে ফিরে আসে। কেবল অভিনেতারা ছিলেন ভিন্ন।
২০০৬ সালের ফেব্রুয়ারি মাসে জানা যায়, ক্যাম্পবেল ও রিচার্ডস ব্যাকস্ট্যাবার্স ছবিতে ফিরে আসছেন। প্রযোজকরা আগের ছবির প্রধান অভিনেতাদেরও এখানে নিয়ে আসার চেষ্টা করছেন। যদিও ব্যাকস্ট্যাবার্স-এ ওয়াইল্ড থিংস ছবির পুরনো অভিনেতা ও কলাকুশলীদের আবার দেখা যাবে, তবুও এটি কোনো সিকোয়েল ছবি হবে না বলেই জানা গেছে। ছবির কাজ শুরু হবে ২০০৯ সালে ও মুক্তি পাবে ২০১১ সালে।
মোহাম্মদ আবদুর রশীদ
মোহাম্মদ আবদুর রশীদ (জন্ম: ২২ জুলাই, ১৯৪৪ - মৃত্যু: ২৩ সেপ্টেম্বর, ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুর রশীদের জন্ম মুন্সীগঞ্জ জেলার লৌহজং উপজেলার গাউটিয়া গ্রামে। তার বাবার নাম আবদুল খালেক এবং মায়ের নাম আনোয়ারা খাতুন। তার স্ত্রীর নাম আনোয়ারা রশীদ। তার দুই ছেলে এক মেয়ে।
কর্মজীবন
মোহাম্মদ আবদুর রশীদ পাকিস্তান সেনাবাহিনীতে চাকরি করতেন। ১৯৭১ সালে প্রেষণে অ্যাডজুটেন্ট হিসেবে কর্মরত ছিলেন রাজশাহী ক্যাডেট কলেজে। ২৫ মার্চের পর তিনি রাজশাহীর সারদা পুলিশ একাডেমির প্রশিক্ষণরত পুলিশ কর্মকর্তা ও ইপিআর বিওপির বাঙালি সেনাদের সংগঠিত করে নিজেই একটি দল গঠন করেন। পাকিস্তানি সেনাদের মোকাবিলায় তিনি তার দলের মুক্তিযোদ্ধাদের মোতায়েন করেন ঈশ্বরদী-রাজশাহী রেললাইনে। মোহাম্মদ আবদুর রশীদ স্বাধীনতার পর বাংলাদেশ সেনাবাহিনীতে কর্মরত ছিলেন।
মুক্তিযুদ্ধে ভূমিকা
১৯৭১ সালের এপ্রিল মাসের প্রথম সপ্তাহে পাকিস্তানি সেনারা রাজশাহী শহরের দিকে আসছে—খবর পেয়ে মোহাম্মদ আবদুর রশীদ এক দল মুক্তিযোদ্ধা নিয়ে অবস্থান নিলেন পথে। অগ্রগামী পাকিস্তানি সেনাদের বাধা দেওয়া মাত্র শুরু হয়ে গেল যুদ্ধ। মুক্তিযোদ্ধারা মোহাম্মদ আবদুর রশীদের নেতৃত্বে সাহসের সঙ্গে পাকিস্তানি সেনাদের মোকাবিলা করতে থাকলেন। থেমে গেল পাকিস্তানি সেনাদের অগ্রযাত্রা। মোহাম্মদ আবদুর রশীদ পরে মুক্তিবাহিনীর ৭ নম্বর সেক্টরের শেখপাড়া সাব-সেক্টরের অধিনায়ক হিসেবে দায়িত্ব পালন করেন। এই সাব-সেক্টরে বেশ কটি যুদ্ধ সংঘটিত হয়। তার দায়িত্বপূর্ণ এলাকা ছিল রাজশাহী জেলার দুর্গাপুর, পুঠিয়া, চারঘাট ও বাঘা উপজেলা। এই এলাকা ছিল পাকিস্তানিদের অত্যন্ত সুরক্ষিত এলাকা। বিশাল পদ্মা নদীর নিরবচ্ছিন্ন প্রবাহ রাজশাহী ও এই এলাকার জন্য বিরাট প্রতিবন্ধক ছিল। শেখপাড়া সাবসেক্টরের অধীন এলাকায় অপারেশন করার জন্য পদ্মা নদী পার হতে হতো। মুক্তিযোদ্ধারা তার নেতৃত্বে বাঘা, বাজুবাঘা, বেসপুকুরিয়া, চারঘাট ও দুর্গাপুর এলাকায় বেশ কয়েকটি সফল অপারেশন চালান। এপ্রিল মাসের প্রথম সপ্তাহে পাকিস্তান সেনাবাহিনীর বিরাট একটি দল ঢাকা থেকে রাজশাহী অভিমুখে আসতে থাকে। আরিচা ঘাট দিয়ে যমুনা নদী অতিক্রম করে তারা নগরবাড়ী আসার পর মুক্তিযোদ্ধাদের অপর একটি দল তাদের বাধা দেয়। তখন দুই পক্ষের মধ্যে সামান্য গোলাগুলি হয়। এরপর পাকিস্তানি সেনারা ঈশ্বরদী ও নাটোর হয়ে আবার রাজশাহীর দিকে অগ্রসর হয়। তখন মোহাম্মদ আবদুর রশীদ তার দল নিয়ে পাকিস্তানি সেনাদের প্রতিরোধ করেন। তার অধীন মুক্তিযোদ্ধাদের প্রতিরোধে অনেক পাকিস্তানি সেনা হতাহত হয়। সেই সময় এই যুদ্ধ ছিল অত্যন্ত ঝুঁকিপূর্ণ। কারণ, মোহাম্মদ আবদুর রশীদের দলের তখন প্রস্তুতি এবং অস্ত্র-গোলাবারুদ যে পরিমাণ থাকা দরকার, তা ছিল না। তার পরও তিনি দুর্দম আত্মপ্রত্যয়ী হয়ে পাকিস্তানি সেনাদের ওপর আক্রমণ চালান। তার এই প্রত্যয় অব্যাহত থাকে মুক্তিযুদ্ধের শেষ দিন পর্যন্ত।
কোষতত্ত্ব
জীববিদ্যায় কোষতত্ত্ব সেই ঐতিহাসিক বৈজ্ঞানিক তত্ত্ব, যা এখন সর্বস্বীকৃত, যে সমস্ত জীব কোষ দ্বারা গঠিত যা নাকি সকল জীবের শারীরিক ও গঠনগত একক ও এই কোষগুলো বিগত কোষগুলো থেকে উৎপন্ন। কোষ সমস্ত জীবের মৌলিক গাঠনিক ও প্রজননগত একক।
জীবনের কোনও সর্বস্বীকৃত সংজ্ঞা নেই, তাই কিছু জীববিজ্ঞানী অকোষীয় সত্তা যেমন ভাইরাস কে জীব মানেন, তাই প্রথম সিদ্ধান্তের সাথে মতভেদ পোষণ করেন।
ইতিহাস
সময় সময় তে অণুবীক্ষণ যন্ত্রে একটানা সংস্করণ হয়েছে ও বিবর্ধন প্রযুক্তি কোষের আবিষ্কারের জন্য উন্নত হল। এই আবিষ্কারের বড় শ্রেয় রবার্ট হুক কে যায়, ও কোষের বিজ্ঞানসম্মত অধ্যয়ন অর্থাৎ কোষবিদ্যার সূচনা হল। কাঠের ছিপির টুকড়োকে অণুবীক্ষণ যন্ত্রের তলায় রেখে দেখার পর অনেক ছিদ্র (ছেদ) দেখতে পেলেন। এটা সেকালের জন্য বড়ো আশ্চর্যের বিষয় ছিল, কারণ এটা মনে করা হয়েছিল যে এমনটা আগে কেউই দেখেনি। এই তত্ত্বকে পরবর্তী কালে সমর্থন করার জন্য Theodor(থিওডোর) Schwann(শোয়ান) ও Matthias (ম্যাথিয়াস)Schleiden দুজনেই প্রাণীদের ও উদ্ভিদদের কোষগুলোর পড়াশোনা করতে লাগলেন। তাঁরা উভয় প্রকারের কোষের মধ্যে পার্থক্য বের করলেন। তাঁরা এটা শেষমেশ এই পরিকল্পনা প্রকাশিত করলেন যে কোষ কেবল উদ্ভিদদের জন্যেই নয় বরং প্রাণীদের জন্যেও মৌলিক।
অণুবীক্ষণ যন্ত্র
রবার্ট হুকের অণুবীক্ষণ যন্ত্র ১৭ই শতাব্দীর লিউওেনহুকের যন্ত্রের প্রতিমূর্তি, এটা ছাড়া যে এর অণুবীক্ষণ যন্ত্রের বিবর্তন ৩০০ গুণ বেশি। অণুবীক্ষণ যন্ত্রের সাহায্যেই কোষের আবিষ্কার সম্ভব হতে পারল। খ্রিষ্টপূর্ব প্রথম শতাব্দীতে রোমীয়রা কাচ বানাতে সফল হলেন। ওরা আবিষ্কার করলেন যে কাচের তলায় জিনিস বড় দেখা যেত। দ্বাদশ শতাব্দীর ইতালিতে সাল্ভিনো দি আরমান্তে একটি কাচের টুকড়ো একটি চোখের ওপর ফিট করলেন, যেটা চোখে বিবর্ধন প্রভাব ঘটতে দিল। ত্রয়োদশ শতাব্দীতে চশমায় লেন্সের বিস্তৃত ব্যবহারের কারণে সম্ভবত সীমিত বিবর্তন যুক্ত সরল অণুবীক্ষণ যন্ত্রের (আতশকাচের) প্রসার ঘটল। যৌগিক অণুবীক্ষণ যন্ত্র যেখানে অভিলক্ষ কে অভিনেত্রের সঙ্গে যুক্ত করে উচ্চ বিবর্তন যুক্ত সৎ প্রতিবিম্ব নির্মিত করে, ১৬২০ সালে ইউরোপে দেখা দেয়। ১৬৬৫ সালে রবার্ট হুক ছ ইঞ্চ লম্বা ও ভিতরে দুটো উত্তল লেন্স যুক্ত একটি অণুবীক্ষণ যন্ত্র ব্যবহার করেন ও প্রতিফলিত আলোর তলায় নমুনা পরীক্ষা নিরিক্ষা করে মাইক্রোগ্রাফিয়া নামক বইতে তাঁর পর্যবেক্ষণ করলেন। হুক সুস্পষ্ট প্রতিবিম্ব পাওয়ার জন্য, সরাসরি প্রেরিত আলোর তলায় নমুনা পরীক্ষা করার জন্য এক লেন্স যুক্ত সরলতর অণুবীক্ষণ যন্ত্রেরও ব্যবহার করেছিলেন।
অ্যান্থনি ভন লিউয়েনহুকের একটি বিস্তৃত আণুবীক্ষণিক অধ্যয়ন করলেন। উনি একজন কাপড়ের ব্যবসায়ী ছিলেন যিনি ১৬৬৮ সালে আমস্টারডামে শিক্ষানবিশি কালে একটি অণুবীক্ষণ যন্ত্র দেখে তাঁর রুচি উৎপন্ন হয়ে থাকে। ১৬৬৮ এর ঠিক পূর্বে কোনো সময়ে উনি কাচ ভাঙতে শুরু করেন। এইভাবে উনি নিজের জন্য একটা অণুবীক্ষণ যন্ত্র বানালেন। উনি একটি লেন্সের সাহায্যে বানালেন।
শমী
শমী বা প্রোসোপিস সিনেরেরিয়া হল মটর বা শিম এবং ফবকেএে গোত্রের অন্তর্ভুক্ত সপুষ্পক উদ্ভিদ। এটি বাহরাইন, আফগানিস্তান, ইরান, ভারত, ওমান, পাকিস্তান, সৌদি আরব, সংযুক্ত আরব আমিরাত এবং ইয়েমেন সহ পশ্চিম এশিয়া এবং ভারতীয় উপমহাদেশের শুষ্ক অংশের আদি নিবাস। এর পাতা ছিন্নভিন্ন এবং শাখা বরাবর ডোরাকাটা। এটি চরম খরা থেকে বাঁচতে পারে। এটি ইন্দোনেশিয়া সহ দক্ষিণ-পূর্ব এশিয়ার কিছু অংশে প্রতিষ্ঠিত প্রবর্তিত প্রজাতি।
গাছটি ভারতের মধ্যপ্রদেশ, মহারাষ্ট্র ও উত্তরপ্রদেশে শমী, তেলেঙ্গানা ও অন্ধ্রপ্রদেশে জাম্মি, গুজরাতে খিজরো, রাজস্থানে খেজরি, হরিয়ানায় জান্তি এবং পাঞ্জাবের জান্দ। বাহরাইনের প্রায় ৪০০ বছর বয়সী ট্রি অফ লাইফ শমী এর উল্লেখযোগ্য উদাহরণ।
বিবরণ
শমী এর উচ্চতা ৩-৫ মিটার (৯.৮-১৬.৪ ফুট)। পাতাগুলো দ্বিপাক্ষিক, এক থেকে তিনটি শমীর প্রতিটিতে সাত থেকে চৌদ্দটি পাতা থাকে। শাখাগুলি ইন্টারনোড বরাবর কাঁটাযুক্ত। ফুলগুলি ছোট ও ক্রিমি-হলুদ, এবং শুঁটিগুলিতে বীজগুলি অনুসরণ করে। গাছটি অত্যন্ত শুষ্ক অবস্থায় পাওয়া যায়, যেখানে বার্ষিক ১৫ সেমি (৫.৯ ইঞ্চি) বৃষ্টিপাত হয়; কিন্তু গভীর জল টেবিল উপস্থিতি নির্দেশ করে। শমী অত্যন্ত ক্ষারীয় ও লবণাক্ত পরিবেশের সহনশীলতা।
ধর্মীয় তাৎপর্য
এই গাছটি হিন্দুদের মধ্যে অত্যন্ত সম্মানিত এবং দশরা উৎসবের অংশ হিসেবে পূজা করা হয়। দশরা উৎসবের দশম দিনে এই গাছটি গুরুত্ব পায়, যখন এটি ভারতের বিভিন্ন স্থানে পালিত হয়। ঐতিহাসিকভাবে, রাজপুতদের মধ্যে, রানার - যারা ছিলেন মহাযাজক ও রাজা - পূজা পরিচালনা করতেন এবং তারপর জয়কে মুক্ত করতেন যা ছিল রামের পবিত্র পাখি। দাক্ষিণাত্যে, দশরার দশম দিনের আচারের অংশ হিসাবে, মারাঠারা গাছের মুকুটে তীর নিক্ষেপ করত এবং ঝরে পড়া পাতাগুলি তাদের পাগড়িতে জড়ো করত।
কর্ণাটকে, অ্যাকাসিয়া ফেরুগিনিয়াকে স্থানীয়ভাবে স্বীকৃত খেজরি গাছের পরিবর্তে বান্নি মারা নামেও উল্লেখ করা হয়েছে এবং ভুলভাবে সেই গাছ হিসেবে গৃহীত হয়েছে যেখানে পাণ্ডবরা নির্বাসনের সময় তাদের অস্ত্র লুকিয়ে রেখেছিলেন। এছাড়াও কিছু অপ্রমাণিত উল্লেখ রয়েছে যা অ্যাকাসিয়া ফেরুগিনিয়াকে সেই গাছ হিসেবে বিবেচনা করে যা বিজয়াদশমীর দিনে পূজিত হয়। যাইহোক, ঐতিহাসিক তথ্যসূত্র অনুসারে, শমী হল সেই গাছ যা বান্নি মারা নামে পরিচিত,       এবং এমন গাছ মহীশূর দশরার বিশেষ স্থান যেখানে বিজয়াদশমীর দিনে পূজা করা হয়।
মহাভারতে, পাণ্ডবরা তাদের ত্রয়োদশ বছর নির্বাসনের ছদ্মবেশে বিরাট এর রাজ্যে কাটান। বিরাট রাজ্যে যাওয়ার আগে তারা তাদের আকাশী অস্ত্রগুলো এই গাছে ঝুলিয়ে রেখেছিল এক বছরের জন্য নিরাপদ রাখার জন্য। এক বছর পর তারা ফিরে এসে শমী গাছের ডালে তাদের অস্ত্রগুলো নিরাপদ দেখতে পায়। অস্ত্র নেওয়ার আগে, তারা গাছটিকে পূজা করেছিল এবং তাদের অস্ত্রগুলিকে নিরাপদ রাখার জন্য ধন্যবাদ জানায়।
সীতাকে উদ্ধারের উদ্দেশ্যে লঙ্কা আক্রমণ করার আগে, রাম শমী গাছের সামনে প্রণাম করেন এবং তাঁর বিজয়ের জন্য প্রার্থনা করেন। রাম রাবণকে বধ করতে সক্ষম হন। তখন থেকেই বিশ্বাস করা হয় যে শুধুমাত্র শমীর পাতা স্পর্শ করলেই মানুষের সমস্যা দূর হয়। এটাও বিশ্বাস করা হয় যে বাড়িতে শমী গাছ থাকলে দেবতাদের আশীর্বাদ সর্বদা বজায় থাকে। পাশাপাশি শনিদেবের ক্রোধ থেকেও রক্ষা করে এটি। শমী পাতা বিতরণ করলে ঘরে সুখ ও সমৃদ্ধি আসে। শমীর পাতা শিবের বিশেষ প্রিয়৷ শমীর পাতা গণেশের চরণে নিবেদন করলে যেকোনও ধরনের মনস্কামনা পূর্তি সম্ভব বলে মনে করা হয়।
বঙাইগাঁও
বঙাইগাঁও শহর আসামের বঙাইগাঁও জেলার সদর ও আসামের একটি উল্লেখযোগ্য স্থান। এটি বঙাইগাঁও ও চিরাং জেলা বিস্তৃত করে আছে। এটি উত্তর-পূর্ব সীমান্ত রেলের প্রবেশদ্বার হিসাবে কাজ করে। এখানে উত্তর-পূর্ব ভারতের দ্বিতীয় সর্ববৃহৎ রেলওয়ে স্টেশন নিউ বঙাইগাঁও জংশন রেলওয়ে স্টেশন অবস্থিত। গুয়াহাটি, যোরহাট, ডিব্রুগড় ও শিলচর সহিত এটি আসামের জনবহুল পৌর এলাকাসমূহের অন্যতম এক শহর।
এটি কোচ হাজোদের শেষতম রাজধানী ছিল। এছাড়াও এখানে বিভিন্ন ঐতিহাসিক স্মৃতিসৌধ আছে। এই নগরটি দুইটি ভাগে বিভক্ত – বঙাইগাঁও মূল নগর ও নতুন বঙাইগাঁও। শহরটি আসমের রাজধানী গুয়াহাটি থেকে ১৮০কিমি পশ্চিমে অবস্থিত। বড়ো জনগোষ্ঠীর দাবী স্বরূপ, ২০০৫ সালে বঙাইগাঁও-এর এক বিশাল অংশ চিরাং জেলাকে অর্পণ করা হয়। বঙাইগাঁও-এ একটি মুখ্য পেট্রোরাসায়নিক সংস্থা, ইন্ডিয়ান অয়েল কর্পোরেশন লিমিটেড  (আইওসিএল বিজিআর) আছে। ১৯০৮ সালে রেলওয়ে স্টেশনের প্রতিষ্ঠার সাথে সাথে এটি ভারতীয় রেলের মানচিত্রে স্থান পায়। আইটিআই, বঙাইগাঁও কলেজ, আসাম রাজ্যিয় বিদ্যুৎ পরিষদের  দপ্তর প্রভৃতি সংস্থাসমূহ এবং এই শহরটির নির্মাণের কাজও প্রধানত ১৯৬০ দশকের শুরুর দিকে আরম্ভ হয়। শালাকাটি-তে তাপীয় বিদ্যুৎ উৎপাদন কেন্দ্র এবং ১৯৭২ সালে ঢালিগাঁও-এ বঙাইগাঁও শোধনাগার ও পেট্রোরাসায়নিক লিমিটেড (বিআরপিএল) কমপ্লেক্স স্থাপনের সাথে শহর নির্মাণের কাজও অগ্রগতি লাভ করে। যদিও তখন এগুলো বঙাইগাঁও নগর নিগমের অধীনে ছিল না। শহরটি জনগণের দাবীসমূহও পূরণ করে। ১৯৬১ সালে প্রথমবারের মতন বঙাইগাঁও টাউন কমিটি গঠন করা হয় এবং ১৯৭৭ সালে নগর নিগম-এ উন্নত করা হয়। বর্তমান সময়ে, ২৫টি বিভাগ সহ ১৪.৩১ বর্গ কিমি এলাকা জুড়ে এই শহরটি বিদ্যমান।
শপিং মল, রেস্তোরাঁ, হোটেল, আবাসিক অ্যাপার্টমেন্ট এবং শিক্ষা প্রতিষ্ঠান-এর বাড়তি সংখ্যার সাথে সাথে শহরটি আসামের শৈল্পিক ও বাণিজ্যিক হাব-এর অন্যতম অঞ্চলে পরিণত হয়েছে। এছাড়াও এখানে মানস জাতীয় উদ্যান প্রভৃতি পর্যটনস্থল আছে যা এটিকে রাজ্যের পর্যটন-এর গুরুত্বপূর্ণ ভিত হিসাবে পরিগণিত করেছে। রাজ্যের মাঝামাঝি অঞ্চলে অবস্থান করার দরুণ শহরটিতে অসমীয় সংস্কৃতির প্রচুর প্রকাশ পাওয়া যায়। স্থানীয় ব্যক্তিদের মধ্যেও শহরটি সমবেত হওয়ার পছন্দের স্থানগুলির মধ্যে একটি।
ব্যুৎপত্তি
লোককথা অনুসারে, বঙাইগাঁও নামটি বন(বন্য) ও গাঁই(গরু) শব্দদ্বয় থেকে উদ্ভূত হয়েছে। সুদূর অতীতে,বন্য গরুরা গ্রামবাসীদের কাছে ভয়ের কারণ ছিল, যার ফলস্বরূপ অঞ্চলটি এই নাম লাভ করে।
নির্মাণ
১৯৮৯ সালে, আসাম সরকার গোয়ালপাড়া ও কোকড়াঝাড় থেকে কিছু জায়গা নিয়ে বঙাইগাঁও নামের নতুন একটি জেলা বানানোর সিদ্বান্ত নেয়, যেটির মুখ্যালয় বঙাইগাঁও শহরে অবস্থিত থাকবে। ২৯ সেপ্টেম্বর, ১৯৮৯ সালে আসাম সরকার বঙাইগাঁও জেলা নির্মাণের ঘোষণা করে। ২০০৫ সালে আসাম সরকার বঙাইগাঁও নগরটিকে একটি শহর হিসাবে ঘোষণা করে।
প্রেক্ষাপট
মূল গোয়ালপাড়া জেলাটি ১৮২২ সালে প্রথম নির্মাণ করা হয়। এটি নির্মাণ করেন ইস্ট ইন্ডিয়া কোম্পানির এক কর্মচারী ডেভিড স্কোট, যিনি রংপুর নগরে (বর্তমান বাংলাদেশ-এ) মুখ্যালয় থাকা নবনির্মিত উত্তর পূর্ব রংপুর জেলার প্রথম আয়ুক্ত ছিলেন, এবং নবনির্মিত গোয়ালপাড়া জেলাটিকে উত্তর-পূর্ব রংপুর জেলার সাথে পরিচালনার জন্য যুক্ত করা হয়। প্রাক্তন বিজনী সাম্রাজ্য যেটিতে অবিভক্ত গারো পাহাড় অন্তর্ভুক্ত ছিল, সেটি নিয়ে ১৮২২ সালে অবিভক্ত গোয়ালপাড়া জেলা স্থাপিত হয়। ১৮৬৬ সালে, গারো পাহাড়কে গোয়ালপাড়া জেলা থেকে আলাদা করা হয়। সেই সালেই "বৃহত্তর কোচ বিহার" নির্মাণ করা হয় এবং গোয়ালপাড়া জেলার অবশিষ্টাংশ রংপুর জেলা থেকে তুলে নিয়ে কোচবিহার-এর সাথে লাগানো হয়। ১৮৭৪ সালে ব্রিটিশ সরকার (ইস্ট ইন্ডিয়া কোম্পানির উত্তরসূরী) আসাম উপত্যকা প্রদেশ নামক একটি নতুন প্রদেশ গঠন করে এবং গোয়ালপাড়া জেলাকে কোচবিহার থেকে প্রতিসারণ করে উক্ত প্রদেশের সাথে জুড়ে দেয়, যেটি নগণ্য কিছু রাজনৈতিক বিরোধিতা বাদ দিলে এখন পর্যন্তও বহাল আছে। এই মূল গোয়ালপাড়া জেলা থেকে বর্তমানে পাঁচটি নতুন জেলার উৎপত্তি হয়েছে, যথা – (১) গোয়ালপাড়া (২) ধুবড়ি (৩) কোকড়াঝাড় (৪) বঙাইগাঁও এবং (৫)  চিরাং।
বিজনী সাম্রাজ্য
বিজনী সাম্রাজ্য ১৫শ শতাব্দী থেকে ১৯৫৬ সালে দেশীয় রাজ্যের সমাপ্তি পর্যন্ত বিদ্যমান ছিল। ইন্দো-মঙ্গোলীয় নৃগোষ্ঠীর অন্তর্গত কোচ জমিদাররা এই সাম্রাজ্য শাসন করেন।
বিজনী সাম্রাজ্য ২৫০ ৫৩° ও ২৬০ ৩২° উত্তর এবং ৯০০ ৮৫° ও ৯১০ ৮৫° পূর্ব-এর মধ্যে অবস্থিত ছিল। জমিদারিটি বিজনী পরিবারের অধিকারে ছিল। বিজনী পরিবার কোচ রাজা নরনারায়ণ, যিনি ১৫৩৪ থেকে ১৫৮৪ পর্যন্ত কামতা রাজ্য শাসন করেন, তাঁর উত্তরপুরুষ ছিলেন। তাঁর প্রয়াণের পূর্বে, তিনি তাঁর পুত্র লক্ষ্মী নারায়ণ এবং তাঁর ভ্রাতুষ্পুত্র রঘুরায়-এর (চিলারায়-এর পুত্র) মধ্যে ভাগ করে দেন। রঘুরায় বরপেটার (বর্তমানে আসামের একটি জেলা) বরনগরে রাজধানী স্থাপন করেন এবং সংকোশ নদীর পূর্বদিকের কোচ অঞ্চলসমূহ তাঁর অংশ হিসাবে প্রাপ্ত হন।
১৫৮৪ সালে নরনারায়াণের মৃত্যুর পর রঘুরায় স্বাধীনতা ঘোষণা করেন। রঘুরায় কর্তৃক সাম্রাজ্যের পূর্ব অংশ কোচ হাজো এবং পশ্চিম অংশ কোচ বিহার হিসাবে কথিত হয়। স্বাধীনতা ঘোষণার পরে শীঘ্রই দুই সাম্রাজ্যের মধ্যে শত্রুতা দৃশ্যমান হয়। রঘুরায়-এর পর তাঁর পুত্র পরীক্ষিত নারায়ণ রাজপদ প্রাপ্ত হন, এবং তিনি ১৬০২ সালে ঢাকার নবাব, যিনি লক্ষ্মী নারায়ণের(কোচ বিহারের রাজা) দ্বারা স্থানান্তরিত হন, তাঁর সৈন্যদের সাথে যুদ্ধে পরাজিত হন। পরীক্ষিত ধুবড়ীতে পরাজিত হন এবং শান্তির প্রস্তাব দেন। কিন্তু পুনরায় তিনি তাঁর শত্রুতা শুরু করেন, যার জন্য ১৬১৪ সালে তাঁকে পাণ্ডু, বর্তমান গুয়াহাটি তে নিয়ে আশা হয়। সেখানে পরীক্ষিত আত্মসমর্পণ করেন এবং মুঘল সাম্রাজ্যের মন্ত্রী হয়ে থাকতে সম্মত হন। কিন্তু পদ গ্রহণের পূর্বেই তিনি মৃত্যুবরণ করেন। তখন মুঘলেরা কবিশেখরকে কানুনগোর পদে নিযুক্তি দেন এবং শেখ ইব্রাহিম কারোরিকে মুঘলদের জন্য প্রশাসন পদ্ধতি নির্মাণ করতে নির্দেশ করেন। পরীক্ষিতের পুত্র বিজিত নারায়ণকে মানস এবং সংকোশ নদীর মধ্যবর্তী অঞ্চলের জমিদার হিসাবে প্রতিপন্ন করা হয়, এবং তাঁর থেকেই বিজনী পরিবারের সূত্রপাত হয়। রাজা বিজিত নারায়ণ-এর নাম থেকে "বিজনী" নামটির উৎপত্তি, যা বর্তমানে বড়োল্যান্ড টেরিটরিয়াল এরিয়ার চিরাং জেলার মহকুমা।
মুঘল শাসনকালে, বিজনীর রাজা বিজিত নারায়ণ ৫,৯৯৮ টাকার কর প্রদান করেন, যা পরবর্তীতে বার্ষিক ৬৮টি হাতি প্রদানে পরিবর্তিত হয়। ১৭শ শতকের শেষের দুই দশকে, আসামে মুঘলদের প্রভাব কমতে থাকে এবং ইস্ট ইন্ডিয়া কোম্পানি ক্রমশ বাংলা সহ ভারতের বিভিন্ন প্রান্তে নিজেদের অবস্থান দৃঢ় করতে থাকে।
১৭৬৪ সালে সংঘটিত হওয়া বক্সারের যুদ্ধের মাধ্যমে ইস্ট ইন্ডিয়া কোম্পানি বাংলার দেওয়ানি প্রাপ্ত হয় এবং ১৭৯৩ সালে জমি থেকে আদায় করা রাজস্বের পরিমাণ সম্বন্ধে বাংলার জমিদারদের সাথে চুক্তি(স্থায়ী নিষ্পত্তি নামে কথিত) করে। ১৮২৬ সালের ইয়াণ্ডাবু সন্ধি র মাধ্যমে ইস্ট ইন্ডিয়া কোম্পানি পরিশেষে পূর্ব ও পশ্চিম আসামের নিয়ন্ত্রণ নিজের কাছে নেয়। যদিও স্থায়ী নিষ্পত্তিতে গোয়ালপাড়া কখনও অন্তর্ভুক্ত ছিল কি না সেটা সন্দেহজনক। ইম্পারিয়াল গেজেটার অব ইন্ডিয়ার (অংশ ৮) মতে, জমির রাজস্বের পরিবর্তে বিজনী সাম্রাজ্যের একটি অংশ সবসময় স্বীকার করা হত, যদিও এটি অধীনতার চিহ্নস্বরূপ প্রদত্ত উপঢৌকন হিসাবে তর্ক করা হয়। ১৯০২ সালে প্রকাশিত ইম্পারিয়াল গেজেটার অব ইন্ডিয়া বিবৃত করে যে বিজনী পরিবার ১,৫০০ টাকার রাজস্ব প্রদান করেন এবং ৯৫০ বর্গ মাইল (২,৫০০ বর্গ কিমি) অঞ্চলের জন্য় ১৯,০০০ টাকার উপকর ও আনুমানিক ২ লাখ টাকা খাজনা প্রদান করেন।
১৮৬৪-১৮৪৫ সালে ব্রিটিশ ভারত এবং ভূটানের মধ্যে হওয়া ভূটান যুদ্ধের অন্তে, বিজনী পরিবার পূর্ব ডুয়ারের এক বৃহৎ অঞ্চল দাবী করেন এবং উক্ত অঞ্চলসমূহ ভূটান সরকারের অধীনে তাঁদের অধিকারে ছিল বলে বর্ণনা করেন। তাঁদের দাবী মঞ্জুর করা হয় এবং ১৮৭০ সালে নাবালক বিজনী রাজার পক্ষ হতে কোর্ট অব ওয়ার্ডসের সাথে একটি চুক্তি করা হয়। ইদানীং কোন অঞ্চল অবধি তাঁদের জমিদারী ছিল সেটা নিয়ে অনিশ্চয়তা আছে, কিন্তু ১৮৮২ সালে ভারত সরকার বলেন যে ১,৩০,০০০একর (৫৩০ বর্গ কিমি) জমি রাজার পাওয়া উচিত। এই জমিদারীসমূহ সাধারণত ভারত সরকারের সরাসরি ব্যবস্থাপনার অধীনে থেকেছিল, এবং সংগৃহীত রাজস্বের ৭.৫ শতাংশ লাভের অংশ হিসাবে রাজাকে প্রদান করা হয়েছিল।
পৌরসভা
thumb|মায়াপুরী ছবিগৃহের সন্মুখভাগ ১৯৭৭ সালে বঙাইগাঁও পৌরসভা গঠন করা হয়। বর্তমান এই অঞ্চলটিতে ২৫টি বিভাগ রয়েছে। বঙাইগাঁও বড়পেটা লোকসভা কেন্দ্র-এর অন্তর্গত। ফণী ভূষণ চৌধুরী হলেন বঙাইগাঁও বিধানসভা কেন্দ্রের বর্তমান এম.এল.এ.।
জনসংখ্যা
২০১১ সালের আদমশুরারি অনুযায়ী বঙাইগাঁও শহরে ১,৭৪,৮১০ জন লোক বসবাস করে। উক্ত নগরটিতে অসম সরকার অধীনস্থ নগর উন্নয়ন কমিটি রয়েছে। এখানকার মুল বসতি হচ্ছে হিন্দু ধর্মিয় ব্যক্তি। নগরের অধিকাংশ লোক বাঙালী ও কোচ রাজবংশী। বাঙালী ও কোচ রাজবংশী ছাড়াও এখানে বিভিন্ন জনজাতির লোক বসবাস করে।
পরিবহন ও যাতায়ত ব্যবস্থা
thumb|right|বীর চিলারায় ওভার ব্রিজ অসমের অন্যান্য স্থানের ন্যায় বঙাইগাঁও শহরের যাতায়ত ব্যবস্থা উন্নত। শহরটি ভারতীয় রেল ও স্থলপথ দ্বারা অসমের বিভিন্ন স্থান যেমন: গুয়াহাটি, তেজপুর, যোরহাট, ডিব্রুগড়, শিবসাগর প্রভৃতি স্থানের সহিত সংযুক্ত।
স্থল পরিবহন
বঙাইগাঁও শহর উত্তর ও দক্ষিণ ক্রমে ৩১নং ও ৩৭নং রাষ্ট্রীয় ঘাইপথের মাঝে অবস্থিত। রাষ্ট্রীয় ঘাই পথের সহিত মুখ্য ও উপপথ সংযুক্ত।
রেলপথ
thumb|right|রাজধানী এক্সপ্রেশ [[নিউ বঙাইগাঁও রেল স্টেশন|নিউ বঙাইগাঁও স্টেশনে]] বঙাইগাঁও শহর ভারতীয় রেলওয়ে দ্বারা সম্পূর্ণ ভারতের বিভিন্ন প্রান্তের সহিত সংযুক্ত। অঞ্চলটিতে দুইটি রেল স্টেশন বিদ্যমান:
নিউ বঙাইগাঁও রেল জংশন
নিউ বঙাইগাঁও রেল জংশনটি শহরটির পশ্চিম প্রান্তে অবস্থিত। এই জংশনটি অসমের দ্বিতীয় বৃহত্তম ও নামনি অসমের বৃহত্তম জংশন। উক্ত রেল স্টেশনটিতে অসমের চলাচলকারী সকল যাত্রীবাহী রেল স্টেশনটি স্পর্শ করে। যেমন: রাজধানী এক্সপ্রেশ, নর্থ-ইষ্ট এক্সপ্রেশ ও কামরূপ এক্সপ্রেশ প্রভৃতি।
বিমান পরিবহন
বঙাইগাঁও শহরের নিকটবর্তী বিমান বন্দরটি হচ্ছে লোকপ্রিয় গোপীনাথ বরদলৈ আন্তর্জাতিক বিমানবন্দর। এর দূরত্ব প্রায় ১৬৫কিঃমিঃ।
সংবাদ মাধ্যম
অসমীয়া দৈনিক খবরের কাগজ অসমীয়া প্রতিদিন অসমের গুয়াহাটি, ডিব্রুগড়, উত্তর লখিমপুর ও বঙাইগাঁও থেকে প্রকাশিত হয়।
চিকিৎসা প্রতিষ্ঠান
শহরটিতে ৯টি চিকিৎসালয় আছে, যথা -
খেলাধুলা
সর্বার্থসাধক চিলারায় স্টেডিয়ামটি বঙাইগাঁও শহরের প্রান্তে বর্ষণগাঁও-এ অবস্থিত। এছাড়াও শহরটিতে চিলারায় ইন্দোর স্টেডিয়াম নামক একটি ইন্দোর স্টেডিয়াম, বরপারাতে একটি সুইমিং পুল  এবং চাপাগুরী সড়কের কাছে একটি ছোটো স্টেডিয়াম আছে।
এশিয়ান ক্রিকেট কাউন্সিল
এশিয়ান ক্রিকেট কাউন্সিল (এসিসি) (Asian Cricket Council) ১৯৮৩ সালে প্রতিষ্ঠিত ক্রিকেটের একটি সংগঠনবিশেষ। এশিয়ার ক্রীড়াঙ্গনে ক্রিকেটের মানোন্নয়ন ও প্রসারের লক্ষ্যে এটি প্রতিষ্ঠিত হয়। একটি আঞ্চলিক প্রশাসনিক সংগঠনের সদস্যদের নিয়ে এটি গঠিত। আন্তর্জাতিক ক্রিকেট কাউন্সিল বা আইসিসি'র নিয়ন্ত্রণে এটি পরিচালিত হয়। বর্তমানে ৪৩টি সহযোগী সদস্য রয়েছে। জয় শাহ হচ্ছেন বর্তমান এসিসির সভাপতি।
ইতিহাস
এসিসি'র প্রথম সদর দপ্তর ছিল কুয়ালালামপুর, মালয়েশিয়া। মূলক কাউন্সিলটি প্রতিষ্ঠিত হয়ে ১৯৮৩ সালের এশিয়ান ক্রিকেট কনফারেন্স নামে। ১৯৯৫ সালে এর নাম পরিবর্তন করা হয় এশিয়ান ক্রিকেট কাউন্সিল হিসাবে। ২০০৩ সাল পর্যন্ত এর সদর দপ্তর আবর্তিত হতো এর সভাপতি ও সেক্রেটারীর আবাস দেশের ভিত্তিতে। সংস্থাটির বর্তমান সভাপতি হচ্ছেন নামজুমল হাসান পাপন, যিনি বাংলাদেশ ক্রিকেট বোর্ড (বিসিবি)'রও সভাপতির দায়িত্ব পালন করছেন। সংস্থাটি খেলার মানোন্নয়ন সম্পর্কিত কিছু প্রোগ্রাম চালিয়ে যাচ্ছে, যেমন সহকারী কোচ, আম্পায়ার, খেলাখালীন চিকিৎসা ও ঔষধ - কেবল মাত্র সদস্য দেশগুলোর মধ্যে এবং এর অর্থ যোগান আসে কাউন্সিলের আওতাভূক্ত সকল ক্রিকেট প্রতিযোগিতা- যেমন এশিয়া কাপ, এশিয়ান টেস্ট চ্যাম্পিয়নশীপ, এসিসি ট্রফি এবং অন্যান্য প্রতিযোগিতার টেলিভিশন সম্প্রচার স্বত্ত্ব বিক্রির মাধ্যমে।
বর্তমান এসিসির সদর দপ্তর হচ্ছে কলম্বো, শ্রীলঙ্কা, যা অফিসিয়ালি ২০ আগস্ট ২০১৬ এ খোলা হয়েছিল।
মানচিত্র
[[File:International Cricket Council members - Asia.png|thumb|center|upright=3|এশিয়ায় অবস্থিত আন্তর্জাতিক ক্রিকেট কাউন্সিলের সদস্য দেশসমূহ
আইসিসির পূর্ণ সদস্য (৫)
ওডিআই মর্যাদাপ্রাপ্ত আইসিসির সহযোগী সদস্য দেশসমূহ (৩)
আইসিসির সহযোগী সদস্য দেশসমূহ (১৩)
আইসিসির সদস্য নয়, কিন্তু এসিসির সদস্য দেশসমূহ (৩)
সাবেক আইসিসি সদস্য (১)
সাবেক এসিসি সদস্য, বর্তমানে ইএপির সদস্য (৩) – পাপুয়া নিউ গিনি এবং ফিজি দেখা যাবে না।
আইসিসির সদস্য প্রতিবেশী সংস্থা
সদস্য নয়]]
পূর্ণ সদস্য
বর্তমান এশিয়ান ক্রিকেট কাউন্সিলের পূর্ণ সদস্য দেশ
সহযোগী সদস্য
এশিয়ান ক্রিকেট কাউন্সিলের বর্তমান সহযোগী সদস্য দেশসমূহ
আইসিসি'র সদস্য নয় এমন সদস্যদেশ
বর্তমানে আইসিসির সদস্য নয় এমন এসিসি সদস্য দেশসমূহ
সাবেক সদস্য বর্তমানে ইএপির অধিভুক্ত
এসিসির সাবেক সদস্য দেশসমূহ যারা বর্তমানে আইসিসি পূর্ব এশিয়া-প্রশান্ত মহাসাগরীয় অঞ্চল-এর সদস্য।
কার্যনির্বাহী বোর্ডের সদস্যরা
এসিসি কার্যনির্বাহী বোর্ডের সদস্যগণ
ড্যান কালেন
ড্যানিয়েল জেমস কালেন (Dan Cullen; জন্ম: ১০ এপ্রিল, ১৯৮৪) দক্ষিণ অস্ট্রেলিয়ার উডভিল এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া ও ইংরেজ কাউন্টি ক্রিকেটে সমারসেট দলের প্রতিনিধিত্ব করেন। দলে তিনি মূলতঃ ডানহাতি অফ-ব্রেক বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘ফাইরি’ ডাকনামে পরিচিত ড্যান কালেন।
প্রথম-শ্রেণীর ক্রিকেট
২০০৪ সাল থেকে ২০০৯ সাল পর্যন্ত ড্যান কালেনের প্রথম-শ্রেণীর খেলোয়াড়ী জীবন চলমান ছিল। সাউথ অস্ট্রেলিয়ার প্রতিভাবান ধীরগতিসম্পন্ন বোলারদের তালিকায় ড্যান কালেন তার নাম যুক্ত করেন। ক্ল্যারি গ্রিমেট, অ্যাশলে মলেট, টেরি জেনার ও টিম মে’র পর অফ স্পিনার হিসেবে ড্যান কালেনের অন্তর্ভুক্তি ঘটে। অস্ট্রেলিয়ার দীর্ঘদিনের এক নম্বর বোলার হিসেবে শেন ওয়ার্নের অংশগ্রহণের পর তিনি দলের অন্যতম সদস্য ছিলেন। একই বোলিং কৌশলের অধিকারী হিসেবে দশ বছর বয়সী ড্যান কালেন শেন ওয়ার্নের স্থলাভিষিক্ত হন ও তার কাছ থেকে অটোগ্রাফ নিয়েছিলেন। দুসরা বোলিংয়ের ন্যায় রহস্যময় বোলিং করতেন তিনি। ব্যতিব্যস্ত ব্যাটসম্যানদের বিপক্ষে ফ্লাইট, ডিপ ও স্পিন বোলিং করতেন।
২০০৪ সালে সাউথ অস্ট্রেলিয়ার পক্ষে প্রথম অংশ নেন। দুই মৌসুমে চমৎকার ক্রীড়াশৈলী প্রদর্শনের কারণে ২০০৫-০৬ মৌসুমে বাংলাদেশ গমনার্থে তাকে অস্ট্রেলিয়া দলের সদস্য করা হয়। পরের মৌসুমে তার খেলায় দূর্বলতা লক্ষ্য করা যায়। সাউথ অস্ট্রেলিয়ার প্রথম-শ্রেণীর ক্রিকেট দলেও তাকে পরিবর্তিত খেলোয়াড় হিসেবে অংশ নিতে হয়। তবে, ২০০৭-০৮ মৌসুমে তার খেলার উত্তরণ ঘটে। বোলিং পরিসংখ্যানেও এর প্রভাব ফেলে। এক পর্যায়ে তাকে রাজ্য দলের বাইরে রাখা হয় ও ২০০৯-১০ মৌসুমে সাউথ অস্ট্রেলিয়ার সাথে চুক্তিচ্ছিন্ন ঘটে তার।
প্রথম-শ্রেণীর ক্রিকেটের অভিষেক খেলায় সাউথ অস্ট্রেলিয়ার সদস্যরূপে ভিক্টোরিয়ার বিপক্ষে খেলেন তিনি। খেলায় তিনি চার উইকেট লাভ করেন ও দলের জয়ে কিঞ্চিৎ ভূমিকা রাখেন। শেন ওয়ার্ন তার অভিষেক মৌসুমের খেলায় বিমোহিত হন ও ভবিষ্যতে অস্ট্রেলিয়ার পক্ষে খেলার সম্ভাবনা তুলে ধরেন। ঐ বছরে ৩০.৩৭ গড়ে ৪৩ উইকেট দখল করেছিলেন। আঙ্গুল ভেঙ্গে ফেলা সত্ত্বেও দূর্দান্ত খেলেন ও পরের মৌসুমে বর্ষসেরা ব্র্যাডম্যান তরুণ ক্রিকেটারের সম্মাননা লাভ করেন।
জাতীয় দলের স্পিনারদের তালিকায় উপেক্ষিত ছিলেন। ২০০৭-০৮ মৌসুমের পুরা কাপে ৪৯.৪৪ গড়ে ১৮ উইকেট পান। একদিনের খেলায় রেডব্যাকসদের পক্ষে ১৩ উইকেট নিয়ে শীর্ষে থাকেন। গ্রীষ্মকাল পর্যন্ত নিজেকে রাজ্য দলের সেরা স্পিনারের মর্যাদা ধরে রাখেন। তবে, কালেন বেইলি’র আবির্ভাবে প্রথম-শ্রেণীর খেলা থেকে তাকে দূরে সড়ে দাঁড়াতে হয়। ঐ মৌসুম শেষে ড্যান কালেন জাতীয় দলের চুক্তিতে থাকেন। কিন্তু, ২০০৮ সালে এ মর্যাদা হারান। পুরা কাপে ৪০.৭৬ গড়ে ১৩ ও সীমিত ওভারে প্রতিযোগিতায় ৪৮.১৪ গড়ে সাত উইকেট পান। শুষ্ক মৌসুমে সমারসেটে খেলার জন্য চুক্তিবদ্ধ হন। নাথান হারিৎজের ন্যায় টেস্ট বোলারের অবনমনের সাথে তিনিও যুক্ত হন।
চার মৌসুম পূর্বে ৩০.৩৭ গড়ে ৪৩ উইকেট পেয়ে বেশ সাড়া জাগান। ২০০৫-০৬ মৌসুমের গ্রীষ্মে প্রতিকূলতার মুখোমুখি হন। ভাঙ্গা আঙ্গুল নিয়েও ৪৭.৮৮ গড়ে ২৭ উইকেট পেয়েছিলেন। ঐ বছরের অ্যালান বর্ডার পদক বিতরণী অনুষ্ঠানে ব্র্যাডম্যান বর্ষসেরা তরুণ ক্রিকেটার হিসেবে নামাঙ্কিত হন। ২০০৫ সালের শেষদিকে ওয়ার্ন মন্তব্য করেছিলেন যে, তার মাঝে বেশ সম্ভাবনা রয়েছে। তিনি তরুণ ও তিনি তেলে-বেগুনে জ্বলে উঠতে পারেন। তিনি নিশ্চিতভাবেই অস্ট্রেলিয়ার পক্ষে খেলবেন। তার ন্যায় প্রকৃতমানের অফ স্পিনারকে দেখলে আনন্দিত হবো। টেরি জেনারের ছাত্র ছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে ও পাঁচটিমাত্র একদিনের আন্তর্জাতিকে অংশগ্রহণ করেছেন ড্যান কালেন। ১৬ এপ্রিল, ২০০৬ তারিখে চট্টগ্রামে স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৩ এপ্রিল, ২০০৬ তারিখে একই মাঠে ও একই দলের বিপক্ষে একদিনের আন্তর্জাতিকে অভিষেক ঘটে তার। ১৮ সেপ্টেম্বর, ২০০৬ তারিখে কুয়ালালামপুরে ওয়েস্ট ইন্ডিজ দলের বিপক্ষে সর্বশেষ ওডিআইয়ে অংশ নেন তিনি।
এপ্রিল, ২০০৬ সালে বাংলাদেশ গমন করেন। নিয়মিত খেলোয়াড়দের বিশ্রামে রাখার ফলে তার অভিষেক পর্ব সম্পন্ন হয়। এরপর ঐ সফরের তিনটি ওডিআইয়ে অংশ নেন। বাংলাদেশ সফরে ওয়ার্নের প্রত্যাশা পূরণে সচেষ্ট হন। চট্টগ্রামে অনুষ্ঠিত সিরিজের দ্বিতীয় টেস্টে তিনজনের স্পিন আক্রমণে মাশরাফি বিন মর্তুজাকে আউট করেন ও ১৪ ওভার বোলিং করেন।
অস্ট্রেলীয় ঘরোয়া মৌসুম শেষে স্বাগতিক বাংলাদেশ দলের বিপক্ষে মুখোমুখি হবার জন্যে ড্যান কালেনকে দলে অন্তর্ভুক্ত করা হয়। সিরিজের প্রথম টেস্টে তাকে খেলানো হয়নি। তবে, দ্বিতীয় টেস্টে দলের বেশ কয়েকজন খেলোয়াড় অবসাদগত কারণে বিশ্রামে থাকলে তার খেলার সুযোগ ঘটে। ঐ খেলায় এক উইকেট পান তিনি। অস্ট্রেলিয়ার অপর দুই স্পিনার শেন ওয়ার্ন ও স্টুয়ার্ট ম্যাকগিল ১৫ উইকেট নিজেদের মাঝে ভাগাভাগি করে ফেলেন। ঐ সফরের ৩ ওডিআই নিয়ে গড়া সিরিজের প্রত্যেকটিতেই তার অংশগ্রহণ ছিল। ৪৯ গড়ে দুই উইকেট পান।
কাউন্টি ক্রিকেটে অংশগ্রহণ
২০০৬ সালে ক্যামেরন হোয়াইটের সাথে বিদেশী খেলোয়াড় হিসেবে একযোগে সমারসেটের পক্ষে খেলেন। তবে, তুলনামূলকভাবে কাউন্টি দলটির পক্ষে তেমন ভালো খেলা উপহার দিতে পারেননি। চার খেলায় ৫০-এর অধিক গড়ে মাত্র সাত উইকেট লাভ করেছিলেন।
মৌসুমের শুরুতেই সমারসেট ত্যাগ করেন। এরপর, ২০০৬ সালের টপ এন্ড সিরিজ খেলার জন্যে অস্ট্রেলিয়া এ দলের সদস্য হিসেবে মনোনীত হন। পরবর্তীতে, ২০০৬-০৭ মৌসুমের ডিএলএফ কাপে দুইটি ওডিআইয়ে অংশ নেন। কিন্তু, উভয় খেলাতেই তিনি উইকেট শূন্য অবস্থায় মাঠ ত্যাগ করেন। শুরুরদিকের প্রতিশ্রুতিশীলতার পাশাপাশি শেন ওয়ার্ন ও রিকি পন্টিংয়ের ইতিবাচক মন্তব্য থাকা সত্ত্বেও এগুলোই তার অস্ট্রেলিয়ার পক্ষে সর্বশেষ খেলায় পরিণত হয়। সব মিলিয়ে ছয়টি খেলায় অংশ নিয়ে একটি টেস্ট উইকেট ও দুইটি ওডিআই উইকেট লাভের মাধ্যমে তার আন্তর্জাতিক খেলোয়াড়ী জীবনের সমাপ্তি ঘটে।
দলে প্রত্যাখ্যান
২০০৬-০৭ মৌসুমে তাকে বেশ কঠিন সময় অতিবাহিত করতে হয়। পুরা কাপে মাত্র ১৩ উইকেট লাভে সক্ষম হন। ফলশ্রুতিতে, সাউথ অস্ট্রেলিয়ার প্রথম-শ্রেণীর ক্রিকেট দলে কালেন বেইলিকে তার স্থলাভিষিক্ত করা হয়। ঐ বছরের সেপ্টেম্বর মাসে অস্ট্রেলিয়া এ দলের সদস্যরূপে পাকিস্তান গমন করেন। সেখানে পাকিস্তান এ দলের বিপক্ষে তিনটি লিস্ট এ খেলায় অংশ নেন। তিন উইকেট পান তিনি। এ সংগ্রহটি যে-কোন অস্ট্রেলীয় খেলোয়াড়ের চেয়ে সেরা ছিল। তবে, সবগুলো খেলাতেই তার দল পরাজিত হয়। উভয় দলের মধ্যকার প্রথম অনানুষ্ঠানিক টেস্টে খেলায় পাঁচ উইকেট নিয়ে অস্ট্রেলিয়া এ দলকে ইনিংস বিজয়ে সহায়তা করেন।
২০০৭-০৮ মৌসুমের ঘরোয়া ক্রিকেটে আবারও দূর্বলমানের খেলা উপস্থাপন করেন। এরজন্যে তিনি অস্ট্রেলিয়ার পিচকে দোষারোপ করেন। প্রত্যেক খেলাই আমি স্পিনারদের বিপক্ষে নিজেকে তুলনা করি ও আমি অধিকাংশ সময়ই বোলিংয়ের বাইরে ছিলাম। এরফলে, ক্রিকেট অস্ট্রেলিয়া কর্তৃপক্ষ অসন্তুষ্ট হন ও ঐ মৌসুম শেষে তাকে জাতীয় পর্যায়ের চুক্তি থেকে দূরে রাখে। ২০০৮-০৯ মৌসুমে ড্যান কালেন ৭৭.৭০ গড়ে দশটি প্রথম-শ্রেণীর উইকেট পান।
২০০৯-১০ মৌসুমে ফোর্ড র‍্যাঞ্জার কাপে কেবলমাত্র একবার খেলেন। কুইন্সল্যান্ডের বিপক্ষে ঐ খেলায় তিনি ছয় ওভার বোলিং করলেও কোন উইকেট লাভে ব্যর্থতার পরিচয় দেন। এটিই সাউথ অস্ট্রেলিয়ার পক্ষে তার সর্বশেষ খেলায় অংশগ্রহণ ছিল। সবমিলিয়ে প্রথম-শ্রেণীর খেলায় অংশ নিয়ে ৪৪.২৮ গড়ে ১৩০ উইকেট এবং লিস্ট এ ক্রিকেটে ৩৫.৩৯ গড়ে ৫৬ উইকেট পান। ঐ মৌসুমে শেষে সাউথ অস্ট্রেলিয়া কর্তৃপক্ষ তার সাথে আর চুক্তি নবায়ণ করেনি।
কোভিড-১৯ এর বৈশ্বিক মহামারী
কোভিড-১৯-এর বৈশ্বিক মহামারী বলতে করোনাভাইরাস রোগ ২০১৯ (কোভিড-১৯)-এর বিশ্বব্যাপী প্রাদুর্ভাব ও দ্রুত বিস্তারের চলমান ঘটনাটিকে নির্দেশ করা হয়েছে। এই রোগটি একটি বিশেষ ভাইরাসের কারণে সংঘটিত হয়, যার নাম গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকারী করোনাভাইরাস ২ (সার্স-কোভি-২ ভাইরাস)। রোগটির প্রাদুর্ভাব প্রথমে ২০১৯ সালের ডিসেম্বর মাসে চীনের হুপেই প্রদেশের উহান নগরীতে চিহ্নিত করা হয়। চীনা প্রশাসন প্রথমে উহান নগরী ও পরবর্তীতে উহানকে পরিবেষ্টনকারী হুপেই প্রদেশের অন্যান্য নগরীতে জরুরি অবরুদ্ধকরণ জারি করলেও রোগটির বিস্তার বন্ধ করতে ব্যর্থ হয়, এবং এটি দ্রুত চীনের অন্যত্র এবং পরবর্তীতে সারা বিশ্বে ছড়িয়ে পড়ে। বিশ্ব স্বাস্থ্য সংস্থা রোগটিকে ২০২০ সালের ১১ই মার্চ তারিখে একটি বৈশ্বিক মহামারী হিসেবে স্বীকৃতি দেয়। সার্স-কোভি-২ ভাইরাসের একাধিক প্রকারণের উদ্ভব হয়েছে এবং বিশ্বের বহুসংখ্যক দেশে এই প্রকারণগুলি আধিপত্য বিস্তার করেছে; এদের মধ্যে আলফা, বিটা ও ডেলটা প্রকারণগুলির প্রকোপ সবচেয়ে বেশি। ২০২১ সালের ২৬শে অক্টোবর পর্যন্ত প্রাপ্ত তথ্য অনুযায়ী বিশ্বের সর্বত্র ২৪ কোটি ৪৭ লক্ষেরও অধিক ব্যক্তি করোনাভাইরাস রোগ ২০১৯-এ আক্রান্ত হওয়া ও তাদের মধ্যে প্রায় ৪৯ লক্ষ ব্যক্তির মৃত্যু হওয়ার ঘটনা নিশ্চিত করা হয়েছে, ফলে এটি মানব ইতিহাসের সবচেয়ে মরণঘাতী একটি বৈশ্বিক মহামারীতে পরিণত হয়েছে।
ব্যক্তিভেদে করোনাভাইরাস রোগ ২০১৯-এর লক্ষণ-উপসর্গগুলি ভিন্ন ভিন্ন হয়ে থাকে। কোনও কোনও ব্যক্তি কোনও লক্ষণ-উপসর্গই  অনুভব করে না, আবার অন্য কোনও কোনও ব্যক্তির জন্য এগুলি মারাত্মক রূপ ধারণ করে। বৃদ্ধ রোগী ও বয়স নির্বিশেষে যেসব রোগী অন্য এক বা একাধিক দীর্ঘমেয়াদী অসুস্থতায় ভুগছেন, তাদের ক্ষেত্রে রোগটির গুরুতর আকার ধারণ করার সম্ভাবনা বেশি। করোনাভাইরাস রোগ ২০১৯-এ আক্রান্ত ব্যক্তি কাশি বা হাঁচি দেওয়ার ফলে বাতাসে নিক্ষিপ্ত বহু লক্ষ অতিক্ষুদ্র শ্লেষ্মাকণা বাতাসে ভাসতে শুরু করলে নিকটবর্তী অপর কোনও ব্যক্তি সেই ভাইরাসযুক্ত বাতাস শ্বাস-প্রশ্বাসের মাধ্যমে গ্রহণ করলে তার দেহেও ভাইরাসটি সংক্রমিত হতে পারে।   সাধারণ শ্বাস-প্রশ্বাসের কারণেও অত্যন্ত স্বল্প পরিমাণ ভাইরাস কণা বাতাসে ভাসতে পারে। এছাড়া ভাইরাস কণা টেবিলে বা অন্য কোনও পৃষ্ঠে হাঁচি-কাশির মাধ্যমে কিংবা ভাইরাসযুক্ত হাত দিয়ে স্পর্শের মাধ্যমে পৃষ্ঠের উপাদানভেদে কয়েক ঘণ্টা বা কয়েক দিন লেগে থাকতে পারে, যেই পৃষ্ঠ আরেকজন ব্যক্তি স্পর্শ করে তারপরে নাকে, মুখে বা চোখে হাত দিলে ঐ ব্যক্তির শ্লৈষ্মিক ঝিল্লির মধ্য দিয়ে ভাইরাস দেহে প্রবেশ করতে পারে, তবে এভাবে সংবহনের ঘটনা বিরল। সাধারণত নিকটবর্তী ব্যক্তিদের কাছেই ভাইরাসটি ছড়ানোর সম্ভাবনা বেশি, তবে ভবন বা কক্ষের অভ্যন্তরে এবং নিম্নমানের বায়ুচলাচল ব্যবস্থাবিশিষ্ট স্থানে ভাইরাসটি স্বাভাবিকের চেয়ে বেশী দূরে ছড়ানোর ঝুঁকি থাকে।
একবার সংক্রমিত হবার পরে প্রায় ২০ দিন ভাইরাসটির এক ব্যক্তি থেকে অন্য ব্যক্তির দেহে সংবাহিত হবার সম্ভাবনা থাকে। যখন কোনও রোগটির লক্ষণ-উপসর্গ প্রকাশ করা আরম্ভ করে, তখনই রোগীটি সবচেয়ে বেশি সংক্রামক থাকেন, তবে লক্ষণ-উপসর্গ দেখা দেবার আগেও রোগটি সংবাহিত হওয়া সম্ভব। ভাইরাস দ্বারা সংক্রমিত হবার সময় থেকে লক্ষণ-উপসর্গ প্রকাশ পাবার গড় সময় সাধারণত পাঁচ দিন, তবে বেশিরভাগ ক্ষেত্রে দুই থেকে ১৪ দিন বা তারও বেশি সময় লাগতে পারে। ব্যাধিটির সাধারণ লক্ষণ-উপসর্গগুলি হল জ্বর, কাশি ও শ্বাসকষ্ট। ব্যাধিটি জটিল রূপ ধারণ করলে প্রথমে ফুসফুস প্রদাহ (নিউমোনিয়া) হতে পারে এবং আরও গুরুতর রূপ ধারণ করলে তীব্র শ্বাসকষ্টমূলক রোগলক্ষণসমষ্টি প্রকাশ পেতে পারে, যাতে রোগীর মৃত্যু পর্যন্ত হতে পারে। আপাতদৃষ্টিতে সেরে ওঠার পরেও কোনও কোনও রোগী কোভিড-১৯ পরবর্তী দীর্ঘকাল ধরে রক্তসংবহনজনিত স্বাস্থ্যগত ঝুঁকিতে (হৃদরোগ, মস্তিষ্কে রক্তক্ষরণ, ইত্যাদি) থাকতে পারেন।
২০২১ সালের অক্টোবর পর্যন্ত রোগটির চিকিৎসার জন্য কোনও ভাইরাস-নিরোধক ঔষধ কর্তৃপক্ষের সমর্থন বা অনুমোদন লাভ করেনি। হাসপাতালে রোগটির গুরুতর পর্যায়ের চিকিৎসাতে মূলত উপসর্গসমূহের উপশম করা হয় এবং সহায়ক চিকিৎসা প্রদান করা হয়, যাতে রোগী নিজে থেকেই ধীরে ধীরে সেরে উঠতে পারে। ২০২০ সালের দ্বিতীয়ার্ধে বিভিন্ন দেশে বেশ কিছু টিকা উদ্ভাবিত হয় এবং ২০২০ সালের ডিসেম্বর মাস থেকে বিশ্বের বিভিন্ন দেশের কোভিড-১৯ টিকাদান কার্যক্রম চলমান আছে। টিকা নেবার পাশাপাশি রোগটি প্রতিরোধের জন্য সার্বজনিক স্থানগুলিতে নাকে-মুখ আবরণকারী ডাক্তারি মুখোশ বা স্বাস্থ্য মুখোশ পরিধান করা, অন্য ব্যক্তিদের সাথে সামাজিক তথা দৈহিক দূরত্ব বজায় রাখা, ভবনগুলির অভ্যন্তরে উন্নত বায়ুচলাচল ও বায়ু পরিস্রাবক ব্যবস্থা ব্যবহার করা, হাঁচি-কাশি দেওয়ার সময় শিষ্টাচার মেনে চলা, হাত ধুয়ে জীবাণুমুক্ত করা, পৃষ্ঠতল সংক্রমণ নিবারণ করা, রোগীকে পর্যবেক্ষণে রাখা এবং সম্ভাব্য সংক্রমিত ব্যক্তিদের ক্ষেত্রে আত্ম-পৃথকীকরণ (সঙ্গনিরোধ) করার পরামর্শ দেওয়া হয়। বিশ্বব্যাপী জাতীয় ও আন্তর্জাতিক কর্তৃপক্ষগুলি রোগটির বিস্তার প্রতিরোধের প্রচেষ্টায় ভ্রমণ নিষেধাজ্ঞা, সঙ্গনিরোধ (কোয়ারেন্টিন), অবরুদ্ধকরণ (লকডাউন), সান্ধ্য আইন (কারফিউ) জারি, অনুষ্ঠান পিছিয়ে দেওয়া বা বাতিল করা এবং বিভিন্ন ব্যবসাবাণিজ্য ও শিক্ষাপ্রতিষ্ঠান বন্ধ করা, বাধ্যতামূলক কোভিড-১৯ রোগনির্ণয় পরীক্ষার বিধিবিধান, সংক্রামক ব্যক্তি অনুসন্ধান, ইত্যাদি পদক্ষেপগুলি গ্রহণ করেছে।  বিমানবন্দর ও রেলস্টেশনগুলিতে উপসর্গ ও দেহে ভাইরাসের উপস্থিতি পরীক্ষার ব্যবস্থা, ব্যাপকভাবে আক্রান্ত অঞ্চলে ভ্রমণের ব্যাপারে সতর্কতামূলক বার্তা, ইত্যাদি পদক্ষেপও গ্রহণ করা হয়েছে।     বিশ্বের প্রায় ১১৫টি দেশে বিদ্যালয়, মহাবিদ্যালয় ও বিশ্ববিদ্যালয়গুলিকে জাতীয় কিংবা স্থানীয় পর্যায়ে বন্ধ ঘোষণা করা হয়েছে, ফলে প্রায় ১২০ কোটি ছাত্রছাত্রীর জীবনে এর প্রভাব পড়েছে।
এই বৈশ্বিক মহামারীর কারণে সারা বিশ্বের আর্থ-সামাজিক কর্মকাণ্ড ব্যাহত হয়েছে। বহু ক্রীড়া প্রতিযোগিতা ও সাংস্কৃতিক অনুষ্ঠান হয় পিছিয়ে দেওয়া হয়েছে বা রহিত করা হয়েছে। অনেক দেশে দ্রব্যের (যেমন খাদ্য বা ঔষধ) জোগানের স্বল্পতার ব্যাপারে ব্যাপক ভীতি থেকে আতঙ্কগ্রস্ত মানুষের কেনাকাটার আধিক্যের সৃষ্টি হয়েছে। ভাইরাসটিকে নিয়ে ভুল বা মিথ্যা তথ্য ও ষড়যন্ত্রমূলক তত্ত্ব আন্তর্জাল বা ইন্টারনেটে, বিশেষত সামাজিক যোগাযোগ মাধ্যমগুলিতে ছড়িয়ে পড়েছে।  এছাড়া চীন, পূর্ব এশিয়া ও দক্ষিণ-পূর্ব এশিয়ার ব্যক্তিদের বিরুদ্ধে জাতিবিদ্বেষ ও বিদেশীভীতি বৃদ্ধি পেয়েছে। কোভিড-১৯ রোগের চিকিৎসায় উন্নত ও অনুন্নত দেশগুলির মধ্যে বৈষম্য এবং জনস্বাস্থ্য রক্ষার্থে গৃহীত বিধিনিষেধ ও ব্যক্তিগত স্বাধীনতার মধ্যে দ্বন্দ্ব পরিলক্ষিত হয়েছে।
করোনাভাইরাসের বিস্তার রোধে কর্তৃপক্ষের দ্বারা গৃহীত জরুরি পদক্ষেপ ও ব্যবস্থাসমূহ
thumb|upright=1.6|সংক্রমণের শীর্ষ হ্রাস করলে, অর্থাৎ সংক্রমণের সংখ্যা দীর্ঘ সময় ধরে বিস্তৃত করলে ([[সংক্রমণ লেখচিত্র|মহামারী বক্ররেখা সমতলকরণ) রোগীদের সেবাপ্রদান স্বাস্থ্যব্যবস্থার ধারণক্ষমতার আয়ত্তে থাকে। ]] যেহেতু ২০২১ সালের আগে করোনাভাইরাস রোগ ২০১৯-এর কোনও টিকা সুলভ হবার সম্ভাবনা কম, সেহেতু এই রোগের বৈশ্বিক মহামারী আয়ত্তে রাখার একটি অন্যতম চাবিকাঠি হলো মহামারীর শীর্ষ (অর্থাৎ এক দিনে সর্বোচ্চ সংক্রমণের সংখ্যা) কমিয়ে আনা, যাকে "মহামারী বক্ররেখার সমতলকরণ" নাম দেওয়া হয়েছে; এজন্য নতুন সংক্রমণের হার হ্রাস করার লক্ষ্যে বিভিন্ন পদক্ষেপ গ্রহণ করা হয়। ভাইরাস সংক্রমণের হার কমাতে পারলে স্বাস্থ্যসেবা প্রদানকারী প্রতিষ্ঠানগুলির ধারণক্ষমতার উপর মাত্রাতিরিক্ত চাপের ঝুঁকি হ্রাস করা যায়, ফলে বর্তমান রোগীদের উন্নততর স্বাস্থ্যসেবা নিশ্চিত করা যায়, মানসম্মত স্বাস্থ্যসেবার অভাবজনিত কারণে মৃত্যু হ্রাস বা রোধ করা যায়, এবং এর পাশাপাশি টিকা বা নিরাময়ী ঔষধ উদ্ভাবনের আগ পর্যন্ত দীর্ঘ সময় যাবৎ ভর্তিকৃত রোগীর সংখ্যা আয়ত্তে রাখা যায়। এ জন্য জনসচেতনতা বৃদ্ধি, পরীক্ষণ, অন্তরণ, সঙ্গনিরোধ এবং অবরুদ্ধকরণের মতো পদক্ষেপগুলি গ্রহণ করা হয়ে থাকে। বক্ররেখা সমতলকরণের পাশাপাশি সমান্তরালভাবে আরেকটি প্রচেষ্টার প্রয়োজন হয়, যাকে "সরলরেখার উত্তোলন" নাম দেওয়া হয়েছে। এর অর্থ হল স্বাস্থ্যসেবা ব্যবস্থার ধারণক্ষমতা বৃদ্ধি করা। এ জন্য চিকিৎসা সরঞ্জাম-সামগ্রী ও প্রশিক্ষণপ্রাপ্ত স্বাস্থ্য কর্মচারীর সংখ্যা বৃদ্ধি, দূর-চিকিৎসা প্রদান, গৃহসেবা, এবং জনসাধারণকে স্বাস্থ্য শিক্ষা প্রদান অন্তর্ভুক্ত।
পরীক্ষণ
বিশ্ব স্বাস্থ্য সংস্থার মতে করোনাভাইরাস মহামারীর বিস্তার রোধের সর্বশ্রেষ্ঠ পন্থা হল সংক্রামিত ব্যক্তিদের দ্রুত শনাক্ত করা ও সম্প্রদায় থেকে তাদেরকে অন্তরিত (বিচ্ছিন্ন) করা। এ কারণে যতদ্রুত সম্ভব একটি ব্যাপক ও নিবিড় পরীক্ষণ কর্মসূচি সম্পাদন করা অত্যাবশ্যক। এজন্য পরীক্ষণ সরঞ্জাম উৎপাদনকারী ব্যবসা প্রতিষ্ঠানগুলিকে উৎপাদনের পরিমাণ বহুগুণে বাড়াতে হবে যেন বিশ্বের সিংহভাগ দেশে ঐসব সরঞ্জামের যে তীব্র ঘাটতি আছে, তা পূরণ করা যায়। বিশ্ব স্বাস্থ্য সংস্থার মহাপরিচালক তেদ্রোস আদহানোম গেব্রিয়েসুস বলেন যে "সকল দেশের প্রতি আমরা একটিমাত্র সরল বার্তা জ্ঞাপন করছি - পরীক্ষা করুন, পরীক্ষা করুন, পরীক্ষা করুন।" তাঁর মতে "সকল দেশের সকল সন্দেহজনক [করোনাভাইরাসঘটিত] রোগ সংক্রমণ-ঘটনা পরীক্ষা করার সামর্থ্য থাকা উচিত। চোখে পট্টি বেঁধে অন্ধের মতো এই রোগের বিরুদ্ধে যুদ্ধ করা সম্ভব নয়।" পরীক্ষণ ছাড়া সংক্রমিত ব্যক্তিদেরকে অন্তরণ বা বিচ্ছিন্নকরণ করা এবং এর সাহায্যে সংক্রমণের শৃঙ্খল ভঙ্গ করা সম্ভব নয়। পরীক্ষণ, শনাক্তকরণ ও অন্তরণ ব্যবস্থার মাধ্যমে চীন, দক্ষিণ কোরিয়া ও সিঙ্গাপুরে করোনাভাইরাস মহামারীর বিস্তার রোধে সফলতার দেখা পাওয়া গেছে।
তবে অনেক দেশেই সীমিতভাবে কেবলমাত্র সন্দেহজনক ক্ষেত্রে বিদেশফেরত, বৃদ্ধ বা রোগগ্রস্ত ব্যক্তিদের পরীক্ষণ করাকে অগ্রাধিকার দেওয়া হচ্ছে এবং যেসব ব্যক্তিদের মৃদু উপসর্গ আছে বা কোনই উপসর্গ নেই, তাদেরকে পরীক্ষণে অংশগ্রহণ করতে বাধা দেওয়া হচ্ছে। এর একটি কারণ হল বেশিরভাগ দেশেই ব্যাপক সংখ্যায় পরীক্ষণ করার সামর্থ্য অর্জন করেনি। দক্ষিণ কোরিয়া এক্ষেত্রে একটি ব্যতিক্রম, কেননা তারা বর্তমান করোনাভাইরাস মহামারীর অনেক আগে থেকেই বেশ কয়েক বছর ধরে সাবধানতাবশত পরীক্ষণ সরঞ্জাম উৎপাদন ও গুদামজাত করে রেখেছিল (এর আগে সেখানে মার্স নামের ভাইরাসের আক্রমণ হয়েছিল বলে)।
অন্তরণ (আইসোলেশন)
যেসমস্ত ব্যক্তির দেহে করোনাভাইরাসের উপস্থিতি পরীক্ষা করে নিশ্চিত হওয়া গিয়েছে, তাদেরকে কোনও হাসপাতালে বা স্থাস্থ্যকেন্দ্রের বিশেষ বিভাগে আলাদা বা অন্তরণ (আইসোলেশন) করে রাখা হয়, যাতে তারা সম্প্রদায়ের মধ্যে ভাইরাস ছড়াতে না পারে। অন্তরণ সম্পূর্ণ সফল হতে হলে কোনও সম্প্রদায়ের সবাইকে জোর করে সম্ভব হলে একাধিকবার পরীক্ষা করে নিশ্চিত হতে হয়। যদি ব্যক্তিদের উপরে স্বেচ্ছায় পরীক্ষা জন্য এগিয়ে আসার নির্দেশ দেওয়া হয়, তাহলে অন্তরণ পদক্ষেপটি সাধারণত সফল হয় না। ইতালির ভেনেতো অঞ্চলের কিছু ছোট শহরে (কয়েক হাজার বাসিন্দাবিশিষ্ট) অন্তরণ পদক্ষেপটি সফল হয়েছে।
সঙ্গনিরোধ (কোয়ারেন্টিন)
যেসমস্ত ব্যক্তির দেহে করোনাভাইরাসের উপস্থিতি পরীক্ষা করা নিশ্চিত হওয়া সম্ভব হয়নি, কিন্তু যাদের মধ্যে করোনাভাইরাস ব্যাধির একাধিক উপসর্গ পর্যবেক্ষণ করা হয়েছে, তাদেরকে ঝুঁকিপূর্ণ ব্যক্তি হিসেবে বিশেষ ভবনে বা নিজ বাসভবনে সঙ্গনিরোধ (কোয়ারেন্টিন) অবস্থায় থাকতে নির্দেশ দেওয়া হয়। এখানে স্মরণীয় যে, দেহে করোনাভাইরাসের উপস্থিতি স্বল্প খরচে ও দ্রুত পরীক্ষা করার ব্যবস্থা বিশ্বের সিংহভাগ দেশেই এখনও সুলভ নয়। এছাড়া নিরব বাহকদের কাছ থেকে সংক্রমণের ঝুঁকি অনেক বেশি বলে কেবল বিদেশফেরত বা করোনা-আক্রান্ত এলাকায় ভ্রমণজনিত কারণে ঝুঁকিপূর্ণ করোনাভাইরাসবাহী ব্যক্তির স্বেচ্ছায় বা আরোপিত সঙ্গনিরোধের ব্যবস্থা এককভাবে করোনাভাইরাসের বিস্তার রোধে আদৌ যথেষ্ট কার্যকর কি না, তা নিয়ে সন্দেহের অবকাশ আছে।
অবরুদ্ধকরণ (লকডাউন)
যখন অন্তরণ ও সঙ্গনিরোধের ব্যবস্থাগুলি ব্যর্থ হয়, তখন সরকার বা সংশ্লিষ্ট কর্তৃপক্ষ কোনও নির্দিষ্ট অঞ্চল বা সমগ্র দেশের উপর অবরুদ্ধকরণ (লকডাউন) ব্যবস্থা জারি ও বলবৎ করতে পারে। এক্ষেত্রে লোকদের বাসগৃহ থেকে বের হওয়া, পরিবহন ব্যবহার করা, কর্মস্থলে গমন করা, জনসমাগম হয় এমন স্থলে গমন করা, অত্যাবশ্যক নয় এমন সমস্ত কর্মকাণ্ড নির্বাহ করা, ইত্যাদির উপর কঠোর বিধিনিষেধ আরোপ করা হয়। বিশ্বের অনেক দেশে যেমন, চীন, ইতালি, ফ্রান্স, স্পেন, ইত্যাদিতে সমগ্র দেশজুড়ে বা নির্দিষ্ট অঞ্চলে অবরুদ্ধকরণের পদক্ষেপটি কার্যকর করা হয়েছে, তবে ততদিনে ঐসব দেশের বহু হাজার লোকের মধ্যে করোনাভাইরাস সংক্রামিত হয়ে গিয়েছিল এবং অবরুদ্ধকরণের আগেই কয়েক শত রোগীর মৃত্যু হয়েছিল।